For å i detalj kunne følge fenomen på solen, og hvordan de påvirker solvinden, er det planlagt å gå så nær solen som 0,3 AE – det vil si omtrent samme avstand som planeten Merkur ligger på. For å klare varmen så nær solen er det montert varmeskjold foran fartøyet. For å komme i denne banen kreves det flere forbiflyvninger av Venus og jorden, noe som gjør at målinger nærmest solen først kan påbegynnes i 2023.